Diari Oficial de la Generalitat Valenciana


Sumari del DOGV 8834, del 15-06-2020 (2020/4440)

Extracte de la Resolució d'11 de juny de 2020, per la qual es convoquen ajudes per a l'adquisició/electrificació de bicicletes urbanes i vehicles de mobilitat personal elèctrics.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   8834

Data del DOGV
:   15-06-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/4440


Data del document
:   11-06-2020

Organisme emissor
:   Conselleria de Política Territorial, Obres Públiques i Mobilitat

Tipus de document
:   Extracte

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * ajuda pública

Extracte de la Resolució d'11 de juny de 2020, per la qual es convoquen ajudes per a l'adquisició/electrificació de bicicletes urbanes i vehicles de mobilitat personal elèctrics. [2020/4440]  
BDNS (identif.): 510286.  
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de Dades Nacional de Subvencions.  
http://www.pap.minhap.gob.es/bdnstrans  
  
Primer. Persones beneficiàries  
Persones físiques residents a la Comunitat Valenciana per a l'adquisició/electrificació de bicicletes urbanes i adquisició de vehicles de mobilitat personal elèctrics.  
  
Segon. Objecte  
Subvencionar l'adquisició/electrificació de bicicletes urbanes i adquisició de vehicles de mobilitat personal elèctrics.  
  
Tercer. Bases reguladores  
Les bases es contenen en l'Ordre 4/2020 de 8 de juny, del conseller de Política Territorial, Obres públiques i Mobilitat, per la qual s'aproven les bases reguladores de les ajudes per a l'adquisició/electrificació de bicicletes urbanes i vehicles elèctrics de mobilitat personal (DOGV 8834, 15 de juny)  
  
Quart. Import  
1. Per a la present convocatòria per a l'exercici 2020, la quantia total màxima que es concedirà puja a 500.000 euros.  
2. Les ajudes convocades es finançaran amb càrrec als pressupostos de la Generalitat per a l'exercici 2020, dins de la línia pressupostària S8529 del capítol 7 del programa pressupostari 08.02.02. 513.10, Infraestructures públiques.  
3. L'import de les ajudes serà el següent  
a) Per a l'adquisició de bicicletes elèctriques: 250 euros. El preu de la bicicleta no podrà ser superior a 1.400 euros, IVA inclòs.  
b) Per a l'adquisició de bicicletes convencionals (no elèctriques): 75 euros, o 150 euros en el cas de bicicletes amb element de càrrega per a transport de menors (bicicleta familiar). El preu de la bicicleta no podrà ser superior a 500 euros, IVA inclòs, o 700 euros en el cas de bicicletes familiars amb element de càrrega per a transport infantil.  
c) Jocs d'electrificació de bicicleta: 200 euros. El preu del joc d'electrificació no podrà ser superior a 600 euros, instal·lació i IVA inclosos.  
d) VMP elèctrics: 75 euros. El preu del VMP no podrà ser superior a 450 euros, IVA inclòs.  
4. Els vehicles han de complir les condicions fixades en les bases reguladores (base cinquena) i estar homologades i autoritzades per a circular a Espanya.  
5. Els vehicles/jocs d'electrificació han d'haver sigut adquirits a partir del 22 de juny de 2020 (inclòs).  
  
Cinqué. Termini de presentació de sol·licituds  
El termini per a la presentació de les sol·licituds d'ajuda s'estén del 22 de juny al 20 de novembre de 2020 (tots dos inclosos)  
  
Sisé. Altres dades  
1. Sol·licituds: la presentació de les sol·licituds serà telemàtica. Les sol·licituds de subvenció es presentaran exclusivament per via telemàtica, mitjançant la signatura electrònica pròpia de l'establiment adherit o del seu representant. A l'efecte de participació en la present sol·licitud de subvenció, es considera que la subscripció de la sol·licitud de subvenció implica la capacitat jurídica i d'actuar necessària per a:  
- Sol·licitar l'ajuda.  
- Permetre l'accés a la Plataforma Autonòmica d'Interoperabilitat.  
  
- Designar el compte bancari on s'ingressarà, si escau, la subvenció.  
  
El model de sol·licitud està disponible en la pàgina web de la Conselleria de Política Territorial, Obres Públiques i Mobilitat i en la seu electrònica de la Generalitat Valenciana  
1. Seu electrònica GVA, apartat «Ciutadania/ Ajudes, Beques i Subvencions»:  
https://sede.gva.es/es/web/sede\_electronica/inicio#  
2. Pàgina web de la Conselleria de Política Territorial, Obres Públiques i Mobilitat  
http://politicaterritorial.gva.es/va/web/vias-ciclopeatonales/ajudes-per-a-la-compra-de-bicicletes  
  
2. Documentació que cal presentar amb la sol·licitud: la prevista en l'article sis de la resolució de convocatòria.  
  
3. Règim de pagaments: el pagament de les subvencions es realitzarà en els termes fixats en l'article 7 de la resolució de convocatòria, amb l'aportació prèvia de la justificació del pagament del vehicle/joc d'electrificació adquirit.  
  
València, 11 de juny de 2020.- El conseller de Política Territorial, Obres Públiques i Mobilitat: Arcadi España García.